Sangailų piliakalnis

**Sangailų piliakalnis**, žinomas ir *Piliakalnio, Stagių bei Šėtos* vardais – piliakalnis ir gyvenvietė (unikalus objekto MC kodas 23746) Kėdainių rajono savivaldybės teritorijoje, į pietus nuo Sangailų, Šėtos seniūnija. Pasiekiamas plentu Šėta – Okainiai, yra į šiaurę nuo tvenkinio, 50 m į kairę, į vakarus nuo kelio, priešais Sangailus.

## Piliakalnis

Piliakalnis įrengtas atskiroje kalvoje. Aikštelė trapecijos formos, pailga šiaurės – pietų kryptimi, 21 m ilgio, 15 m pločio šiauriniame bei 10-12 m pietiniame gale. Ji iš visų pusių apjuosta pylimu, kuris aukščiausias išliko šiaurėje (2 m aukščio, 17 m pločio) ir pietuose (2 m aukščio, 20 m pločio) pusėse, o rytų ir vakarų šonuose tėra 5 m pločio, 0,3 m aukščio. Už šio pylimo iškastas 19 m pločio, 2,5 m gylio griovys ir supiltas antras 2,5 m aukščio, 18 m pločio pylimas. Rytinėje papėdėje, 2 m aukščiau jos yra iki 11 m pločio terasa, kuri pietiniame šlaite susiaurėja iki 5 m ir pakyla iki 4 m virš papėdės. Šlaitai statūs, 8 m aukščio.

Piliakalnis apardytas arimų, šiauriniame griovyje kastos duobės, pietiniame pylime įrengtas reperis. Piliakalnis dirvonuoja.

Šiaurinėje papėdėje 1 ha plote yra papėdės gyvenvietė. Išmatavimai: 220 m ilgio šiaurės – pietų kryptimi ir iki 120 m pločio. 1 km į šiaurės vakarus buvo senkapis (sunaikintas).

Piliakalnis datuojamas I tūkstantmečiu – II tūkstantmečio pradžia.
Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 25 000 m².

## Tyrimai
1969 m. piliakalnį žvalgė Istorijos institutas.

## Nuotraukos

Vaizdas:Sangailų piliakalnio informacinis stendas.jpg|Sangailų piliakalnio informacinis stendas
Vaizdas:Sangailai 2.JPG|Piliakalnis šalia Liolių tvenkinio
Vaizdas:Sangailu piliakalnio valstybes paminklo zenklo liekanos.jpg|Sangailų piliakalnio valstybės paminklo ženklo liekanos
Vaizdas:Sangailu piliakalnis nuo tvenkinio.jpg|Sangailų piliakalnis nuo tvenkinio
Vaizdas:Sangailu piliakalnis nuo kelio.jpg|Sangailų piliakalnis nuo kelio
Vaizdas:Sangailu piliakalnis nuo keliuko is pietryčių puses.jpg|Sangailų piliakalnis nuo keliuko iš pietryčių pusės
Vaizdas:Sangailu piliakalnis is siaures rytu puses.jpg|Sangailų piliakalnis iš šiaurės rytų pusės
Vaizdas:Sangailu piliakalnis is siaures puses.jpg|Sangailų piliakalnis iš šiaurės pusės
Vaizdas:Sangailu piliakalnis is rytu puses.jpg|Sangailų piliakalnis iš rytų pusės
Vaizdas:Sangailu piliakalnis is pietryčių puses1.jpg|Sangailų piliakalnis iš pietryčių pusės
Vaizdas:Sangailu piliakalnio aikstele is siaures puses.jpg|Sangailų piliakalnio aikštelė iš šiaurės pusės
Vaizdas:Sangailu piliakalnio aikstele is pietų puses.jpg|Sangailų piliakalnio aikštelė iš pietų pusės


## Šaltiniai

* Lietuvos TSR kultūros paminklų sąrašas, V., 1973, p.131.
* Lietuvos Respublikos istorijos ir kultūros paminklų sąrašas, V.,1993, p.59.
* Valstybės archeologijos komisijos medžiaga. KPC A. F.1. Ap.1. B.24. P.272-280, 288, 290.
* Petras Tarasenka. Lietuvos archeologijos medžiaga. Kaunas, 1928, p.212 (Piliakalnis), 237 (Songailai), 237 (Stagiai), 243 (Šėta).
* Motiejus Valančius. Pasakojimas Antano Tretininko: Stagių pilies kalnas // Raštai. V.,1970. T.I. P.368-369.
* Motiejus Valančius. Pasakojimas Antano Tretininko: Pilys // Raštai. V., 1970. T.I. P. 363.

## Nuorodos
* Lietuvos piliakalniai. Sangailai
* Video Sangailų piliakalnis 2022-05-16
* Hillforts.eu atvirųjų duomenų ištekliai